CDLIV.  Monasterii S. Pauli in Carinthia protectionem suscipit possessionesque ac privilegia confirmat.   (Anno 1140, Nov. 24.)  [HORMAYR,  Arch. S. Geogr.  1821, p 238.] CDLV.  Privilegium pro Mediano-Monasterio.   (Anno 1140, Dec. 12.) [BELHOMME,  Hist. Mediani-Monasterii,  p. 284.]
Author: Innocentius II

INNOCENTIUS episcopus, servus servorum Dei, dilecto filio MILONI abbati Mediani-Monasterii ejusque successoribus regulariter substituendis, salutem et apostolicam benedictionem.

Ad haec nobis Ecclesiae Catholicae cura a summo pastore Deo commissa est ut paternis affectibus diligamus, et eo amplius studeamus ipsorum devotis inclinari postulationibus, quo ferventius ipsi disciplinis ecclesiasticis et Sanctorum Patrum Regulis inhaerere noscuntur. Tunc enim noster Deo gratus erit famulatus, si sanctorum locorum institutis et eorum ordo nostris patrociniis in religionis puritate fuerit conservatus. Eapropter, dilecte in Domino fili Milo abbas, tuis rationabilibus postulationibus clementer annuimus et praefatum monasterium cui, Domino auctore, servire dignosceris; sub beati Petri tutela et nostra suscipimus, et praesentis scripti pagina communimus; statuentes ut quascunque possessiones, quaecunque bona idem monasterium inpraesentiarum juste et rite possidet, aut in futurum concessione pontificum, largitione regum vel principum, oblatione fidelium, seu aliis justis modis, Deo propitio, poterit adipisci, firma tuisque successoribus, et illibata remaneant; in quibus haec propriis nominibus duximus adnotanda: Eamdem villam ipsius monasterii cum aliis villis sibi subjectis, videlicet Rua , Werria , Visivallum , ecclesiam Sancti Petri scamnum cum praedio ibi acquisito; villam quae vocatur Alba ; ecclesiam de Montiniaco , et praedium quod ibi habetis; ecclesiam de Guineix cum praedio et hominibus quos in eadem habetis; ecclesiam de Erkelingis cum praedio; curiam de Montis cum appendiciis suis; apud cortem Mantonis praedium quod fuit Odonis. Ecclesiam de Serris cum his quae rationabiliter acquissitis; ecclesiam Riclusicortis , ecclesiam de Corte et capellam de Asteravalla ; campum et partum quod Hilfridus in eadem villa vobis dono dedit: apud Manceriolas praedium cum silva et molendino; allodium de Moyen quod Draco et Robertus eidem monasterio contulerunt, et allodium quod ab ecclesia Sancti Deodati legitime acquisistis; praedium de Romoraldivilla et allodium domini Garcirii, et apud Barbonvillam allodium quod dedit vobis idem Garsirus; allodium quod dederunt vobis Widericus et Cono; possessiones Barbonvillae apud Manierias ; decimas de Avenigis et Croadis quod fuit de beneficio ipsius Mediani-Monasterii, ecclesiam de Gevoniscurte cum capellis suis, et terram quam dedit vobis ibidem Simon de Paroya , et concambium de Hunaldi Masnile et quod habetis apud Marsallum et Richecicortem , et allodium apud domnum Rosvinum ; curiam de Welchercha cum appendiciis suis; ecclesiam Beati Maximini cum capellis Beatae Mariae et Sancti Apri de Erguiseim , apud Tutelheim mansos novem; apud Hundenisheim ecclesiam Beati Petri apostoli et curtem cum appendiciis suis; Uthratisheim allodium Gerardi et Hecelini. Apud Startosheim mansum unum. Apud Hergenseim mansum unum. Apud Wirchensheim quatuor et apud Biristet unum. Ecclesiam Sancti Mauritii de villa quae appellatur Capella ; ecclesiam de Alta-Petra et praedium de Maleséivilla ; ecclesiam de Echery cum appendiciis suis; cellam Bellaevallis cum ecclesiis et praediis eidem juste concessis; ecclesiam de Raspatio . In villa Mediani-Monasterii capellam Sancti Apri. Ad septem abietes capellam S. Gregorii apud Hurbacium capellas videlicet S. Stephani, S. Crucis et S. Mariae apud Ormontem ; apud Visivallum capellam Sancti Leodegarii. Apud Dilonisvillam ecclesiam S. Mauritii cum capellis suis. Apud Busserias capellam S. Remigii cum capella S. Egidii. In civitate Argentina mansionem unam. Apud Abnieim septem mansos terrae; cortem Radavillaris cum vineis, pratis, agris sibi appendentibus. Apud Bercheim vineas et cortes et decimas dominicatorum domni episcopi Tullensis; silvam ibidem vobis ab eo datam. Apud Rabaldivilare Aresvingordos. Apud Castinoxe cortem cum vineis. Cellam de Tanvillare et decimas ipsius allodii. Ecclesiam de Montis cum capellis suis ; ecclesiam de Barbonvilla. Praeterea auctoritate apostolica prohibemus, ut nullus advocatus in bonis aut justitiis ipsius monasterii, nisi quod antiquitus constitutum est accipiat, vel novas consuetudines seu exactiones aliquas eis imponat, nec subadvocatum loco sui constituat. Decernimus ergo ut nec ipsi episcopo, nec regi, nec duci sive principi, nec alicui omnino hominum liceat praefatum monasterium temere perturbare, gravare, aut ejus possessiones auferre, vel ablatas retinere, minuere, seu aliquibus modis fatigare, sed omnia integra conserventur eorum, pro quorum gubernatione et sustentatione concessa sunt usibus omnimodis profutura. Si quae igitur in posterum ecclesiastica saecularisve persona hanc nostrae constitutionis paginam sciens, contra eam temere venire tentaverit, secundo tertiove commonita, nisi reatum suum congrua satisfactione correxerit, potestatis honorisque sui dignitate careat, reamque se divino judicio existere de perpetrata iniquitate agnoscat, et a sacratissimo corpore et sanguine Domini nostri Jesu Christi aliena fiat atque in extremo examine districtae ultione subjaceat, cunctis autem eidem loco sua jura servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen, amen, amen. Ego Innocentius Catholicae Ecclesiae episcopus. Ego Gerardus presbyter cardinalis tituli S. Crucis in Jerusalem. Ego Gregorius diaconus cardinalis Sanctorum Seret Bacchi. Ego Otto diaconus cardinalis Sancti Georgii ad Velum Aureum. Data Laterani per manum Aimerici sanctae Romanae Ecclesiae diaconi cardinalis et cancellarii, secundo Idus Decembris, indictione IV, Incarnationis Dominicae anno 1140, pontificatus domni Innocentii papae II, anno XI.

Notes: ( Moyenmoustier ) ( Ravon ) ( La
Voivre ) ( Veseval ) ( Pechone ) ( Blamont ) ( Montigny ) ( Gugney ) ( Ersing ) ( Mont-dit-Berg ) ( Mantoncourt ) ( Serres ) ( Rechicourt ) ( Gelacourt ) ( Aizerailles ) ( forte Mazerulles ) ( Moyen ) ( Remenoville ) ( Barbonville ) ( Magnières ) ( Givicourt ) ( hodie
Paroye ) ( Hunamesnil ) ( Marsal et Richecourt ) ( forte domnum Juvinum, Domgevin ) ( Veldkirch ) ( nunc
Krautergershim ) ( Titelheim ) ( Hindesheim ) ( Itersheim ) ( Storstheim ) ( Krautergersheim ) ( forte Baar ) ( forte Lachapelle
supra Mortam ) ( Autrepierre ) ( Malzéville ) ( Repas ) ( Ban
de Sapt ) ( Hurbache ) ( S. Jean d' Ormont ) ( Veseval ) ( Glonville ) ( Bussières ) ( Raviller ) ( Ribauville ) ( Chatenoy ) ( Tanviller ) ( Mont, Moussey et Thionville )